יהדות הוואי

**הקהילה היהודית בהוואי** היא קהילה קטנה ההמתגוררת באיי הוואי השייכים משנת 1898 לארצות הברית, ומבחינה גאוגרפית, נחשבת כקהילה המערבית ביותר בעולם. רוב היהודים המתגוררים בהוואי הגיעו לאיים במהלך מלחמת העולם השנייה ולאחריה, חלקם הוצבו באיים במסגרת שירות צבאי ולאחר מכן השתקעו במקום עם משפחותיהם. על פי הדיווחים, פועלות בהוואי כ-17 קהילות יהודיות באיים אוהאו, הוואי (האי הגדול), קוואי ומאווי. יתרה מכך, פועלים באיים ארגונים יהודיים  וארבעה בתי חב"ד.

## מידע כללי
### איי סנדוויץ׳ והמעבר לשם הוואי
השם הקודם של איי הוואי היה **[[איי סנדוויץ'|איי סנדוויץ'.]]** השם ניתן לאיים בשנת 1778 על ידי גיימס קוק שהקדיש אותו לפטרונו, שר הימייה באותם ימים. הכינוי אומץ ככל הנראה מטעמי נוחות על ידי מבקרים ומתיישבים זרים שפעלו באזור ולא הייתה להם כל סיבה לשנותו. לפיכך, במקורות ההיסטוריים המוקדמים מכונים האיים ברובם בשם איי סנדוויץ׳. השימוש בשם היה מקובל בערך עד שנת 1840, שנה שבה נחקקה החוקה הראשונה של ממלכת הוואי, שבה מופיע השם ״הוואי״ בלבד. השם איי הוואי חוזר על עצמו שלוש פעמים בחוקה הראשונה והשם איי סנדוויץ׳ אינו מופיע כלל. עם חתימת האמנה בשנת 1849 בין ארצות הברית לממלכת הוואי, התקבע השימוש בשם הוואי במקורות ומסמכים רשמיים. 

בשנת 1959 הפכה הוואי למדינה ה-50 של ארצות הברית, לאחר שהנשיא דווייט אייזנהאור חתם על הצעת החוק (18 מרץ 1959) שעברה בסנאט ובבית הנבחרים האמריקאי, לקבלתה של הוואי. לאחר מכן, אושר המהלך במשאל עם כדי לאפשר לתושבי הוואי לאשר את הצבעת הקונגרס בעד הכרזת הוואי כמדינה.

### אוכלוסייה
במפקד אוכלוסין שהתקיים בשנת 1884 (המאה ה-19), נמנו באיי הוואי 84 יהודים.

בתקופת מלחמת העולם השנייה שירתו באיים כ-10,000 חיילים יהודים בכוחות הצבא האמריקאי -  מספר גדול בהרבה מהאוכלוסייה היהודית המקומית, שמנתה באותו הזמן  כ-100 איש. הקהילה היהודית המקומית סייעה לחיילים שהוצבו בבסיסי הצבא, גייסה כספים לסייע ליהדות העולם, והציעו אירוח וסיוע לניצולי שואה שעברו דרך הוואי.ממוזער|דגל מדינת הוואיבשנת 2005, מנתה האוכלוסייה היהודית באיי הוואי כ-10,000 איש, כאשר רובם התגוררו בהונולולו בירת המדינה, אולם עד שנת 2017, ירד מספרם לכ-7,100 איש.

### כתיבת ההיסטוריה של יהודי הוואי
בעקבות הצמיחה המתמדת של הקהילה היהודית בהוואי לאחר מלחמת העולם השנייה, גבר העניין האקדמי בתולדות יהודי הוואי. ועם התרחבות הקהילה, כבר בשנות ה-70 של המאה ה-20, נכתבו מאמרים בנושא בכתבי עת של אגודות היסטוריות יהודיות במערב ארצות הברית, אחד מכתבי העת היה כתב העת של האגודה ההיסטורית היהודית של מדינות המערב, ״הרבעון ההיסטורי היהודי של מדינות המערב״. בעשורים האחרונים, גברו המאמצים לתעד את ההיסטוריה של הקהילה היהודית ושל קהילת ״סוף מערב״.
ממוזער|המושל התשיעי של הוואי - ג'וש גרין

## היסטוריה

### ראשית הנוכחות היהודית
האִזְכּוּר המוקדם ביותר לנוכחות יהודית בהוואי,  נמצא ביומנו של אבנעזר טאונסנד הבן (Ebenezer Townsend, Jr), ספן על סיפון ספינת צייד הלווייתנים ״נפטון״. אבנעזר טאונסנד הבן שכתב ביומנו ב-19 באוגוסט 1798, כי מלך הוואי עלה לספינה בליווי ״טַבָּח יהודי״. אזכור זה נחשב לעדות ההיסטורית הראשונה לנוכחות יהודית הקשורה לאיי הוואי. המידע מופיע גם במאמר שפורסם על ידי בית הכנסת הרפורמי עמנואל בהונולולו.

השערה נוספת קושרת את בואם של היהודים לאיי הוואי לבהלה לזהב בקליפורניה שהחלה ב-24 ינואר 1848. בתקופה זו, הגיעו מהגרים רבים לקליפורניה, וזה  עורר תקווה לצמיחה כלכלית גם באיי סנדוויץ. ציפיות אלו התחזקו בעקבות העלייה בתנועה הימית באוקיינוס השקט ופתיחתם של קווי ספנות חדשים. בעיתונות הקליפורנית והפולינזית פורסמו טורים קבועים תחת הכותרות: "מאיי סנדוויץ" ו"חדשות מקליפורניה". באיים דווח על הגעת מבקרים רבים מקליפורניה בעונת החורף, למטרות נופש ומסחר. עדויות לכך מצויות ברשימות נוסעים של ספינות מהתקופה, שבהן מופיעים שמות של יהודים. שניים מהם מוזכרים בעיתונות שנות ה-50 של המאה ה-19 בהונולולו - ל. כהן ואייזק וורמר.

השערה שלישית גורסת כי סוחרים יהודים מאנגליה ומגרמניה הגיעו לאיי הוואי כבר בשנות ה-40 של המאה ה-19.  ומאוחר יותר בין השנים 1900-1850, הגיעו יהודים מסן פרנסיסקו והתיישבו באיים. מהגרים אלה זיהו הזדמנויות כלכליות, בעיקר סחר קפה וסוכר, והקימו חנויות לממכר מוצרים יבשים. ב-8 לדצמבר שנת 1846, הוקם בהונולולו סניף של מסדר איגוד האחווה (Odd Fellows), ובין חבריו נמנו גם יהודים כמו ל. אדלר, א. ס. גינסברג ומ. לואיסון.שמאל|ממוזער|250px|לינדה לינגל - המושלת היהודיה של הוואי (2002 - 2010)ההשערה הרביעית גורסת כי ההיסטוריון והכומר, דיוויד מאלו (David Malo), יליד הוואי מהמאה ה-19, שיער כי קיים דמיון רב בין התרבות ההוואית למסורת היהודית וייתכן שהגל הראשון של המתיישבים ההוואיים היה למעשה צאצאים של עשרת השבטים האבודים. אך דיוויד גליקמן, שהיה חוקר לוויתנים ושימש כרב במאווי בין השנים 2019-1991, טען שייתכן שהמתיישבים הראשונים היו מעשרת השבטים, אך קיים קושי מחקרי לבסס את ההשערה הזו מבחינה גניאולוגית.

### תהליך התהוות הקהילה היהודית
בשנת 1898 סופחו איי הוואי לארצות הברית. לאחר הסיפוח ובמהלך מלחמת העולם הראשונה, הוקמו באיים בסיסים צבאיים, שששירתו בהם חיילים יהודים. בעקבות זאת, עבר מוקד הפעילות הדתית היהודית בעיקר למסגרות צבאיות ולאוכלוסייה שנלוותה אליהן.

בראשית המאה ה-20, נעשו נסיונות להקים מוסדות קהילתיים, אך הם עדיין לא הבשילו לכדי מסגרת דתית יציבה ומתמשכת: (1) הקהילה היהודית המאורגנת הראשונה בהוואי, The Hebrew Congregation of Hawaii, הוקמה בראשית המאה ה-20 ופעלה במשך כ-6 שנים; (2) בשנת 1901, נוסדה אגודת הצדקה העברית (Hebrew Benevolent Society) בידי כ-40 תושבי המקום היהודים; (3) בשנת 1913, הוקמה אגודה עברית נוספת בעלת אופי צבאי (Hebrew Military Association) שמנתה כ-60 חברים, אך גם פעילותה נמשכה זמן קצר בלבד; (4) בשנת 1923, הקים הוועד הלאומי לרווחה יהודית (JWB = National Jewish Welfare Board), את מרכז ״אלוהה״ לחיילים יהודים,  ששימש עוגן מרכזי לחיי הדת והקהילה היהודיים בהוואי במשך שנים רבות.  

עם סיום מלחמת העולם השנייה בזירת האוקיינוס השקט, החלה הקהילה היהודית להתגבש לקהילה דתית עצמאית, בתחילה באמצעות התארגנות מחדש כקהילה היהודית של הונולולו.

מוקד הפעילות הדתית היהודית, שהיה קשור בעיקר למסגרות הצבאיות ולאוכלוסייה הנלווית אליהן, נמשך גם לאחר שנת 1959, עם קבלתה של הוואי כמדינה ה-50 של ארצות הברית, בתקופה זו הגיעו לאיים יהודים מהיבשת, לרוב במסגרת שירות צבאי או לצורך לימודים באוניברסיטת הוואי. רבים מהם היו בעלי מקצועות חופשיים, ובהם רופאים, משפטנים, אנשי אקדמיה ועובדי ציבור במערכות הממשל הפדראליות והמדינתיות.

בשנת 1971 נוסדה הקהילה הקונסרבטיבית  ״סוף מערב״ (Sof Ma’arav). בשנת 1990, הוקם בהונולולו בית חב"ד ובהמשך, במהלך שנות ה-90 של המאה ה-20, נוסדו בתי כנסת נוספים גם באיים אחרים בהם מאווי, האי הוואי (האי הגדול) וקוואי.
## הקהילה היהודית בהונלולו
ממוזער|'''Temple Emanu-El, Honolulu, Hawaii'''

### רקע כלכלי
במאה ה-19, הבהלה לזהב וגידול האוכלוסייה בקליפורניה, הביאו לשינוי בתנאים הכלכליים באיי הוואי, לאחר שנפתח שוק לתוצרת החקלאית של האיים. יחד עם זאת, ההכנסות ממכירת המוצרים לא הספיקו להגדלת כוח הקנייה של האוכלוסייה הילידית, ולא נוצר ביקוש משמעותי לסחורות מיובאות. לאור זאת, החלו סוחרים יהודים מסן פרנסיסקו וממערב ארצות הברית לפתוח עסקים באיים, כאשר דפוס הפעולה שאפיין אותם היה הקמת סניפי מסחר בעיקר בהונולולו, בזמן שחלק מבני משפחתם נותרו לעיתים להתגורר בקליפורניה, הואיל ורק משפחות מבוססות יכלו להרשות לעצמן פעילות כלכלית מסוג זה.

בין בעלי העסקים היהודים שפעלו באיים נמנה א.ס. גרינבאום (A. S. Grinbaum), אשר הגיע להונולולו בשנת 1856 ושהה בה כ-7 שנים. בעקבות הצלחתו הכלכלית הוא שכנע את שני אחייניו מוריס לואיסון (Morris Louisson)  שהגיע עם אשתו, ומוריס ס. גרינבאום להגיע להוואי ויחד ייסדו את חברת מ.ס. גרינבאום ושות׳ (M. S. Grinbaum & Co), שנמנתה עם חברות הייצוא והיבוא החשובות ביותר באיים. 
ממוזער|סוכות בפרל הארבור 1956
סוחר נוסף היה הירש ריימן (Hirsch Rayman) שהגיע בתחילת שנות ה-60 של המאה ה-19 להוואי והקים עסק מצליח. חברה נוספת הייתה של האחים היימן (Hyman Brothers), ובשנת 1867 נוסדה חברת M. Phillips and Company על ידי מייקל פיליפס מסן פרנסיסקו שהיה בעלים של חברה לעיבוד ויבוא קפה. סניף החברה בהונולולו נוהל בידי  גיסו, מארק גרין ועסק בעיקר בייצוא סוכר, אורז וקפה.

החברות גרינבאום, היימן ופיליפס היו החברות הבולטות בבעלות יהודית בעקבות סיפוח איי הוואי בשנת 1898 לארצות הברית. לפניֿ הסיפוח, התגוררו יהודים באיים שביססו לעצמם חיים כלכליים וחברתיים, נהנו מחופש דת מלא וחיו בהרמוניה עם בני הדתות האחרות. בין הקבוצות החברתיות שפעלו במקום הייתה גם קבוצה משותפת ליהודים ולגרמנים.

### הקמת הקהילה היהודית בהונולולו
----

#### התארגנות קהילתית
הקהילה העברית הראשונה בהונולולו התארגנה באופן רשמי במפגש שהשתתפו בו כ-30 יהודים. במהלך המפגש, נוסחו חוקה ותקנון, נבחרו בעלי תפקידים והוחלט להגיש בקשה לקבלת מעמד רשמי באמצעות רישום כחברה. 

אגודת הצדקה העברית הראשונה (Hebrew Benevolent Society) הוקמה בהונולולו בשנת 1901, וב- 24 באוגוסט שנת 1902 נחנך בית הקברות היהודי. טקס חנוכתו נערך על ידי רודולף קופי (Rudolph Coffee), שהיה סטודנט לרבנות באותה עת בסמינר התאולוגי היהודי (Jewish Theological Seminary = JTS) וביקר בהונולולו, וס. ארליך (S. Ehrlich), נשיא אגודת בתי הקברות. 

בשנת 1930 הוקמה בהונולולו לשכת בני ברית, שבראשה עמד ישראל ויינשטיין (Israel Weinstein). למרות שהיתה קטנה מבחינה מספרית, השפיעה רבות על הקהילה היהודית והקימה אגודה להלוואות חינם, כדי לסייע ליהודים עניים על מנת שיוכלו לקיים את החגים היהודיים השונים.

בשנת 1942, הוקמה חברת קדישא העברית שהקדישה חלק מבית הקברות באואהו לקבורת חברי הקהילה היהודית.

#### חיי הדת
בשנת 1935, עדיין לא התקיימו חיי קהילה יהודיים מסודרים, לא היה בית כנסת קבוע ולא קוימו תפילות קהילתיות קבועות. מועצת הרווחה היהודית העניקה שירותים רק לגברים ששֵׁרְתוּ בצבא. קנט זוורין (Kenneth C. Zwerin) שביקר בהונולולו ושהה בה כ-4 חודשים, כתב בשנת 1935 מאמר על חיי הקהילה היהודית בהוואי. לדבריו, מצד הנוצרים היה עניין רב באורח החיים היהודי, ורבים באו לשמוע את הרצאותיו. במאמרו ציין, כי לא נתקל כלל  באנטישמיות, להיפך היתה התעניינות ביהדות מצד האוכלוסייה הקוסמופוליטית באיים והיה כבוד כלפי היהודים.

עד שנות ה־30 של המאה ה־20 לא התקיימו חיי דת סדירים. התפילות נערכו לעיתים רחוקות, לרוב ביוזמות פרטיות או במסגרת צבאית, החגים היהודיים צויינו בראשיתם באופן ספורדי, במסגרת קהילות יהודיות קטנות שפעלו באיים. שמירת החגים התבטאה בסגירת עסקים שהיו בבעלות יהודית ובהזמנת מצות לקראת חג הפסח, החתונה היהודית הראשונה התקיימה בשנת 1879 ובאותה שנה נערכו גם ההלוויות היהודיות הראשונות.

מספר שנים לפני מלחמת העולם הראשונה, הקים צבא ארצות הברית באיי הוואי בסיסים צבאיים, שבמסגרתם שירתו חיילים יהודים רבים, שהתווספו לקהילה היהודית המקומית. החיילים הקימו ארגון בשם ״האגודה הצבאית העברית של טריטוריית הוואי״ (Hebrew Military Association of the Hawaiian Territory), ולא כללו חברים מקרב התושבים היהודים האזרחיים והוותיקים. בשנת 1913, קיימו חברי האגודה טקס ליל סדר לכבוד חג הפסח.

בשנת 1919, נערכו לראשונה בהונולולו תפילות ציבורית לראש השנה ויום כיפור בהשתתפות חיילים ואזרחים. האירועים הללו סימנו את תחילת ההתארגנות הדתית המחודשת בהוואי.  ימים מספר לפני ראש השנה, שלחה המפקדה הצבאית של הוואי, לבקשת ויקטור האריס (Victor Harris), תושב הונולולו, מברק לכל בסיסי הצבא ובו קריאה לחיילים יהודיים להשתתף בטקסי ראש השנה ויום כיפור. אירועי ראש השנה ויום כיפור התקיימו בבניין ימק"א ונכחו בהם כ-60 משתתפים, רובם אזרחים יהודים מבוגרים, לצד מספר חיילים יהודים ומספר משתתפים נוצרים. מארגן התפילות ויקטור האריס דאג להשגת מחזורים לראש השנה ויום כיפור מאיחוד הקהילות העבריות האמריקאיות (American Hebrew Congregations). הוא ניהל את הטקסים ואף שר חלק מהתפילות. מזכיר ימק״א, א.א. לרימר קיבל את פני המשתתפים, כנר ידוע ניגן מספר מנגינות ול.ס. רוטשילד שכיהן כיושב ראש הקהילה היהודית בהונולולו קרא קטעים מן התפילה. לאחר מכן נישאו דברים על ידי מושל הוואי, צ'ארלס ג'יי מקארתי (Mr. Charles J. McCarthy), שהביע את תקוותו כי הקהילה היהודית תוסיף להתכנס ול.ס. רוטשילד הביע בדבריו תקווה לקיומן של תפילות קבועות בערבי יום שישי.

טקסי ערב ראש השנה ויום הכיפורים סימנו עידן חדש בחיי הקהילה היהודית בהונולולו, לאחר תקופה ממושכת שבה לא צוינו החגים היהודיים ולא התקיימו מצוות דתיות בציבור. הקהילה היהודית שבעבר הייתה פעילה ומשגשגת חדלה מלתפקד, ואף בית הקברות היהודי היחיד ננטש.

החתונה היהודית הראשונה התקיימה בשנת 1879 ובאותה שנה נערכו גם ההלוויות היהודיות הראשונות.
#### הקהילה הרפורמית
ה**קהילה הרפורמית** נוסדה על ידי 35 משפחות בשנת 1938 בהונולולו, ושוכנת באזור עמק נו'ואנו (Nu’uanu Valley). תהליך התגבשותה החל על ידי התארגנות מחדש של הקהילה בהונולולו כאשר בשיאו, בשנת 1951, נרכש מבנה קבע לבית כנסת וגוייס הרב הבסי, יליד הונגריה, לשמש כרב הקהילה. הרב הבסי נפטר זמן קצר לאחר הגיעו להוואי, ולקהילה גוייס הרב אלכסנדר סגל. בשנת 1953, הצטרפה הקהילה היהודית הרפורמית לאיחוד הקהילות העבריות האמריקאיות (Union of American Hebrew Congregations).  בני הקהילה רואים את עצמם כ"מקום לתרבות יהודית וישראלית״, ומציעים לחברים בית ספר דתי, הכשר יהודי וכן שירותים לבני ובנות מצווה.

#### הקהילה הקונסרבטיבית
בשנת 1971 נוסדה בהונולולו קהילה חדשה, קהילת ״סוף מערב״ (Sof Ma’arav) שהיא קהילה קונסרבטיבית. השם ניתן לקהילה כהתייחסות לשירו של המשורר ר׳ יהודה הלוי, בו הוא מקונן על שהותו בספרד בעוד שליבו בירושלים.  בהקמת הקהילה החדשה מילאו תפקיד מרכזי בחיים הדתיים הוריה של הסופרת היהודיה אלגרה גודמן (Allegra Goodman). בית הכנסת ״סוף מערב״ של הקהילה הקונסרבטיבית, מונהג ללא רב או חזן. חברי הקהילה מתנדבים ללמוד מדי שבוע, תורה גמרא ופרשת השבוע, לשאת דרשה, להוביל תפילות לחנך מבוגרים וילדים. במשך שנים שכרה הקהילה מקום מהכנסייה היוניטריינית (Unitarian Church) של הונולולו שחבריה נוהגים להתכנס באחוזה שהוסבה לכנסייה, וזה נתן לאנשי הקהילה אפשרות ליצור שותפות בין-דתית חזקה עם קהילה דתית נוספת. בשנת 2020, מספר המשפחות היהודיות הקונסרבטיביות הגיע ל-100.  

## הארגונים היהודיים באי אוהאו
היהודים באוהאו: בית הכנסת אלוהה, בית חב״ד, יהודי אוהנה (Jewish Ohana), קהילת סוף מערב, בית הכנסת עמנואל. בנוסף, קיימים ארגונים יהודיים: ארגון הדסה, ארגון היהודים המבוגרים, הלל באוניברסיטת הוואי, מועצת הקהילה היהודית באוהאו (Oahu Jewish Community Relations Board), שירותי הקהילה היהודית באוהאו.(Oahu Jewish Community Services).

בית חב״ד ממוקם בוואיקיקי, במועדון הלילה הוואיאן האט שנסגר על יד מלון Ala Moana Hotel. הקים אותו הרב איצל קרסניאנסקי, לאחר שעבר עם אשתו להוואי.

בשנת 2004, הוקם סניף הלל באוניברסיטת הוואי במנואה שבהונולולו.

## הקהילה היהודית באי הוואי (האי הגדול)
קהילת יהודי אהבה אהינה (Ahava Aina), קהילה קטנה מאוד ואין לה מיקום פיזי להתכנסות, בית חב״ד, קונה בית שלום (Kona Beth Shalom), הקהילה נוסדה בסוף שנות ה-70 של המאה ה-20 לשנת 1982, יש להם בית קברות בהילו, שהוא חלקה יהודית בבית הקברות הומלנו, וכן יש להם מורה לבר מצווה.

היהודים הראשונים שהגיעו להוואי התיישבו בעיר הילו, והם היו ארבעה. לואיס עמיאל (Mr. Louis Amiel) ממוצא ספרדי שהיה אחד הסוחרים המובילים, הוא אורתודכסי והואיל ולא הייתה שום קהילה בעיר הוא משמש כנציג מול השלטונות מרצונו, ד"ר ארצ'י אורנשטיין (Dr. Archie Orenstein) הוא מגיע מסן פרנסיסקו, גב׳ פוספלד (Miss Fussfeld) ומר זיף Mr.Ziff). אלו היו היהודים הראשונים שהגיעו לאי הוואי.

## הקהילה היהודית באי קוואי
**בית חב״ד** וקהילת היהודים בקוואי. רב קהילת בית חב"ד בשנת 2020 היה הרב מיכאל גולדמן. חלק מחברי הקהילה שייכים גם לקהילות אחרות. הקהילה עורכת אירועים לחגים ומשתתפים בהם בני הקהילה ואף תיירים. בית חב"ד בקוואי, היחיד חבר בארגון Jewish Learning Institute. ומועברים בו שעורים בעברית, יהדות וקורסים אחרים. בקוואי הוקם בית קברות יהודי. שנקברו בו יהודים מקוואי וגם מהאי הגדול שלא יכלו להרשות לעצמם קבורה יהודית, כמו כן קיימת קרן מיוחדת לקבורת יהודים חסרי אמצעים.

קהילת היהודים בקוואי. בקהילה חברים כ-45 חברים רווקים ומשפחות. החברים מגיעים בעיקר להשתתף בתפילות הימים הנוראים, מעט מאד מגיעים למקום ההתכנסות של הקהילה בשבת, ואחרים מגיעים לאירועים בחגים אחרים כמו חנוכה, סוכות.

לאי קוואי באותם ימים הגיע רק יהודי אחד, מרטין דרייר (Martin Dreyer), שהגיע מגרמניה. הוא מילא תפקידים של אמון וכבוד ואף היה מנהל סניף הדואר בליהואה (Lihue).

ב-7 באוקטובר 2024, צויין בקוואי טקס יום השנה הראשון לטבח היהודים הגרוע ביותר מאז השואה. סרטון הטקס הוקרן על ידי דניס קאופמן, חברת להקת הרוק הנשי Ace of Cups, להקה שנוסדה בשנת 1967, ואירחה במשך השנים אומנים כמו ג׳ימי הנדריקס, The Bend וג׳ניס ג׳ופלין. התוכנית נמשכה כשעתיים  וחצי, והתקיימה  באולם הכנסים לאנדרטת המלחמה של קאואי. בין המשתתפים היו ראש עיריית קוואי, דרך קוואקאמי, סגן אלוף (מיל.) ג׳ורדן הרצברג, ניצולת מסיבת סופרנובה, ג׳ני סיווידיה, מארק לוין מהליגה נגד השמצה, יהודה סולומות מלהקת המושב, והכוח המניע של האירוע היה הרב מיכאל גולדבמן מחבד. כמו כן אורגן טיול לתושבי האי לערכוה של פסטיבל הנובה שהתקיימה בלוס אנג׳לס.

## הקהילה היהודית באי מאווי
אין תיעוד על מועד הגעת המתיישבים היהודים הראשונים למאווי. קיימת השערה שסוחרים יהודים הגיעו במאה ה-19, עם התפתחות תעשיות הסוכר, האננס, החקלאות והדיג. במלחמת העולם השנייה שימש האי כבסיס צבאי, ושירתו בו חיילים יהודים ולאחריה, חלקם בחרו לחזור לארצות הברית וחלקם נשארו לגור באי.

בשנות ה-40 של המאה ה-20, מופיעים שמותיהם של ד"ר וגברת בנג'מין שפירו (Dr.and Mrs.Benjamin Shapiro), מר היימן מאייר (Mr.Hyman Meyr), ומר היימן וקס (Mr.Hyman Waches).

הקהילה כינתה את עצמה ״הקהילה היהודית של מאווי״ (The Jewish Congregation of Maui), ואחד הפעילים ביותר בהנהגתה היה יונתן וקסמן שנבחר לנשיאה, וצירף לעזרתו את יואל ריצ'מן שהיה בקיא בטקסטים יהודיים, טקסים ומצוות. וקסמן, ריצ'מן וחברי קהילה נוספים דאגו לאיסוף תרומות עבור הקהילה ובעזרת התרומות הללו רכשו סידורי תפילה, ארון קודש ו״יד״. חפצי הקודש נארזו בארגזים והובלו לשמירה בבתי חברי הקהילה. בעקבות מותו של יונתן וקסמן התמנה בשנת 1989 יואל ריצ'מן לנשיא הקהילה. יחד עם שאר חברי הקהילה התמקד ריצ'מן במציאת בניין שישמש כבית כנסת ומרכז תרבות. בית הכנסת של הקהילה נקרא ״בית שלום״

(The Jewish Congregation of Maui) עד שנת 2019. דייוויד גליקמן (היה הרב הוותיק ביותר במאווי, יליד לוס אנג׳לס, שהגיע למאווי לחקור את לווייתני הגבנון.) העביר את התפקיד בשנת 2022 לרב רענן מאלק שהגיע מישראל.

בשנת 1998, נרכש בניין שהפך למרכז יהודי המשמש כבית כנסת ומרכז תרבות, ובשנת 1999, הוקם בבית הקבע בית ספר יהודי.

140 אלף תושבים מתגוררים במאווי, כיום חיים במאווי כ-2,500 יהודים. ויש בה בית כנסת ובית קברות יהודים.

הקהילות הקיימות במאווי: בית חב״ד, קהילת יהודי מאווי. הרב מנדי קרסניאנסקי הוא רב בית חב"ד נכון לשנת 2020.

בשנות ה-50 התפתח האי במהירות כמרכז תיירות ונופש שמשך אליו מהגרים מאזורים אחרים בארצות הברית, בהם יהודים. בשנות ה-60 ובתחילת שנות ה-70 התיישבו כמה משפחות יהודיות, בעיקר של גמלאים, באזור לאהאינה-קאנאפאלי, בצפון-מערב מאווי.

באי ישנן מספר קהילות לפי הזרמים השונים: אורתודוקסית, קונסרבטיבית ורפורמית. כמו כן קהילה חסידית שמורכבת בעיקר מחסידי חב"ד וחסידי צאנז (נשלחו לשם בהוראת הרבי מלובביץ' והרבי מצאנז).

## דמויות בולטות באיים
יהודים בהוואי הגיעו לתפקידים בולטים בתחומים שונים מלבד עסקים ופוליטיקה (נכון לשנת 2005, שלושה מתוך ארבעה התובעים הכלליים של הוואי היו יהודים).
* **אליאס אברהם רוזנברג.** היה האיש המשפיע ביותר בכל הוואי. לא ידוע מהו מוצאו, יש האומרים כי נולד ברוסיה וכנראה התגורר באנגליה ובאוסטרליה, ואחרים טוענים שנמלט מסן פרנסיסקו. אברהם רוזנברג היה ידידו של המלך דייוויד קלאקאואה (King David Kalakaua) ולפי המסופר הוא העניק למלך שני תשמישי קדושה שהיו ברשותו: ספר תורה ו״יד/אצבע״ המיועדת לקריאה בתורה. שמו אינו מופיע ברשימות הרבנים הידועות ולאחר תקופתו הוא נעלם מהתיעוד ההיסטורי. המלך למד אצלו עברית ותנ"ך. היסטוריון בשם אלכסדר כותב כי רוזנברג היה מגיד עתידות שהתחבב על המלך והשפיע עליו רבות. ולכן, ניתן להניח כי שהה בשנת 1886 באיי הוואי. ראש הממשלה וולטר מארי גיבסון (Walter Murray Gibson) שכיהן בתקופת המלך קלאקאואה כתב ביומנו בשנת 1887, כי המלך היה שבוי בקסמיו של רוזנברג. לורין א. ת'ורסטון (Lorrin A. Thurston) הוסיף, כי קצין בחצר המלוכה ששירת את המלך סיפר לו על אדם מסתורי שהגיע להונולולו בערך באותה תקופה, ובילה שעות רבות בחברת המלך. פרטים רבים על רוזנברג שכונה גם ״משה הקדוש״ ("Holy Moses"), החלו להופיע בעיתון Hawaiian Gazette. הכתב שפעל תחת הכינוי פלאניור (Flaneur), דיווח כי רוזנברג היה מסוגל לחזות הורסקופ שלם ובעקבות זאת קיבל מינוי כשמאי מכס. ביוני 1887, קיבל ככל הנראה מהמלך גביע עשוי כסף ומדליית זהב. על שני הפריטים נחרת הכיתוב:״הוד מלכותו קלאקאואה הראשון לאברהם רוזנברג״. בצדה האחורי של המדליה הוטבע פרופיל של המלך, ולראשה כתר קטן שאליו היה מחובר סרט כחול. והעיתונאי תהה מה זיכה את רוזנברג בחסד המלכותי מעבר ליכולתו לנבא עתידות. רוזנברג עזב את הונולולו ב-1887, ופניו לסן פרנסיסקו, על סיפון ספינת הקיטור ״אוסטרליה״. כחודש לאחר הגעתו לסן פרנסיסקו הוא נפטר בגיל 78. נראה, כי קסמיו, שיריו וסיפורי התנ"ך בשפה העברית, שבו את לבו של המלך, אולם לבסוף בחר לעזוב את הוואי ולהתיישב בקליפורניה.
* יהודי נוסף המוזכר בהיסטוריה של איי הוואי הוא **פאול נוימן**, שהיה צאצא למשפחה יהודית גרמנית, אשר שימש כתובע הכללי אצל המלך דייוויד קלאקאואה, הפך לאחד היועצים המלכותיים ומאוחר יותר לידידו האישי של המלך.
* **ברנרד לוינסון**, נשיא הקהילה היהודית בהונולולו בין השנים 1960-1950. בשנת 1954, שינה את שם הקהילה ל-Temple Emanu-El, שימש כשופט בבית המשפט העליון של הוואי.  לאחר פרישתו מבית המשפט העליון, שימש כמרצה אורח בבית הספר למשפטים של אוניברסיטת הוואי ולימד את הקורס משפט חוקתי. לאחר מותו, החלה הפדרציה היהודית של הוואי לממן פרס שנתי לזכרו לסטודנט למשפטים שכתב את המאמר הטוב ביותר בנושא משפט חוקתי. פרס ברנד לוינסון נתמך היום על ידי קרן של אוניברסיטת הוואי.
* **[[לינדה לינגל]]**, כיהנה כמושלת מדינת הוואי בשנים 2002–2010, היא היהודייה הראשונה והיחידה עד כה בתפקיד זה, והמושלת היהודייה השנייה בתולדות ארצות הברית כולה. היא הגיעה לתפקיד באמצעות קלפי דמוקרטי, ושמשה שתי קדנציות בתפקיד זה.
* **[[ג'וש גרין (פוליטיקאי)|ג'וש גרין]].** המושל התשיעי של מדינת הוואי. יליד שנת 1970. במקצוע רופא משפחה. גדל בפיטסבורג אשר בפנסילבניה. למד ביולוגיה ואנתרופולוגיה בסווארת'מור קולג׳ ואת לימודי הרפואה שלו סיים בפאן סטיין. לאחר שסיים התמחות ברפואת משפחה, זכה במלגת חיל הבריאות הלאומי, ובחר לשרת את הקהילה המוחלשת של קא'ו באי הוואי. הקריירה הפוליטית שלו החלה בבית הנבחרים של מדינת הוואי בין השנים 2008-2004. לאחר מכן עבר לסנאט המדינה (2018-2008), שם מילא תפקידים שונים. מילא תפקיד מפתח בהקמת מערכת שירותי הבריאות לטראומה ברחבי מדינת הוואי. בשנת 2018 נבחר לסגן מושל מדינת הוואי ובשנת 2022 נבחר למושל המדינה. הוא זכה פעמיים בפרס רופא השנה על ידי האיגוד הרפואי של הוואי, ולאחרונה קיבל פרס שירות ממשלתי מצטיין מטעם האיגוד הרפואי האמריקאי.
* הסנאטור והאמריקאי הבכיר והיהודי של הוואי כיום, **בריאן שאץ**, (Brian Schatz),שהגיע להוואי ממישגן בגיל שנתיים.
* הסופרת **אלגרה גודמן** (Allegra Goodman), גדלה בהוואי. וחינוכה היהודי משתקף לעיתים קרובות בכתיבתה.
* **מקואה קאי רותמן** (Makua Kai Rothman), יליד אוהאו, נחשב לגולש היהודי הגדול בעולם. הוא הוכתר לאלוף העולם בשנת 2015, בליגת הגלישה העולמית בגלים גדולים.
* השחקנית **[[רוזאן בר]]** היא המפורסמת ביותר של הוואי. והיא מגדלת בהוואי (האי הגדול) אגוזי מקדמיה.
* כוכב הפופ **[[ברונו מארס]]** (Bruno Mars) יליד הוואי, בן לאב פורטוריקני.  אלבומו השני של מארס נקרא "Unorthodox Jukebox", והוא הכיל את השיר "Locked Out of Heaven", שנכתב במשותף, כמו רבים משיריו, על ידי ארי לוין.
## בתי כנסת
במהלך שנות ה-90, הוקמו בתי כנסת יהודיים במאווי, בהוואי (האי הגדול) ובקוואי.

**בית הכנסת עמנואל (Temple Emanu-El)**. 

הוא בית הכנסת הגדול והוותיק ביותר באי אוהאו, המזוהה עם היהדות הרפורמית. בית הכנסת משמש מרכז לחיים היהודים בהוואי, ומקום לתרבות יהודית וישראלית  בנוסף למתן שירותי דת. בשנת 1950- 1951 הפך רשמית בית הכנסת ל-Temple Emanu-El,  לאחר שמועצת הקהילה רכשה את בית המגורים הגדול על שם פרנק אי. מידקיף (Frank E Midkiff) בשדרת אואהו, ליד אוניברסיטת הוואי, וחנכה אותו כמבנה הראשון של בית הכנסת.  בתחילת המאה ה-21, היו חברות כ-300 משפחות בבית הכנסת. דלתות בית הכנסת פתוחות לא רק למבקרים יהודים אלא גם לקבוצות האתניות הקוראות להוואי מולדתן. **נשיא:** נשיא בית הכנסת בשנים 1960-1950 היה ברנרד ה. לוינסון.**** **רב:** בשנת 1947, שלחה מועצת הרווחה היהודית (Jewish Welfare Board) את הרב עמנואל קומין  (Emanuel Kumin) לשמש כמנהל הקהילה וכרב במשרה חלקית. הרב הקבוע הראשון של בית הכנסת היה פרנסיס הווסי (Francis Hevesi), שהגיע מהונגריה שם שימש בתפקיד רב. הרב הווסי והגיע להוואי בשנת 1951 אולם הספיק לשמש בתפקיד כ-10-9 בשל מותו הפתאומי בגיל 53. ירש אותו הרב אלכסנדר סגל ששימש בתפקיד בשנים 1958-1952, לאחריו היה הרב רוי ה.רוזנברג (Rabbi Roy H. Rosenberg). בשנת 1967, שימש בתפקיד רב הקהילה הרב רוברט שנקרמן, שמנתה קרוב ל-1000 יהודים,

**מבנה:** בשנת 1959, עברה הקהילה למבנה חדש, שנרכש בשדרת נו׳ואנו (כביש פאלי) מאחר והמבנה הישן היה קטן מלהכיל את בני הקהילה. המבנה החדש קיים עד היום. אולם התפילה שלו מכיל 200 מקומות ישיבה, ובנוסף מפרידה דלת מתקפלת הנפתחת לאולם המכיל עד 400 איש. בית הכנסת והאולם החברתי עוצבו כדי לנצל את הסביבה החיצונית. **חינוך:** בבית הכנסת קיים בית ספר ללימודי יהדות בו מקבלים הילדים חינוך יהודי משלים וכן מתקיימים בו קורסים ללימודי עברית לילדים בכל הגילאים. בשנת 1967 היו רשומים בו כ-150 ילדים. בית הספר משרת לא רק את חברי בית הכנסת הרפורמי אלא גם את ילדי בני המשפחות הצבאיות המוצבות בהוואי.

**ספר התורה והיד**

הקהילה הרפורמית קיבלה לידיה את ספר התורה של המלך קלקאואה, והוא מוצג בבית הכנסת. יד התורה, העשויה כסף סטרלינג (original sterling silver) נתרמה בידי נציגה של הנסיכה אביגיל קוואנאקאקואה (Princess Abigail Kawananakoa)  והגיעה לאיי הוואי בשנת 1886 יחד עם ספר התורה. עם חנוכת בית הכנסת הרפורמי, בשנת 1960, נמסרה יד התורה לבית הכנסת, ואילו ספר התורה נמסר לקהילה בשנת 1972. 

ספר התורה והיד נותרו בבבעלות משפחת המלוכה של הוואי, והם מהווים עדות לקשר בין בית המלוכה לבין הקהילה היהודית המקומית בראשית דרכה. יחד עם זאת, לא ידוע כיצד הגיעו ספר התורה והיד לידי המלך דייוויד קלקאואה.  בשנת 1930, שאלה הקהילה היהודית את ספר התורה והיד מצאצאי בית המלוכה לצורך שימוש בחגים. מאוחר יותר הם נתרמו לבית הכנסת הרפורמי עמנואל, וניתן לראותם בתצוגה.  

**בית הכנסת הראשון בהוואי**. בית הכנסת נסגר בשנת 1907, אך הקהילה המשיכה לקיים את תפילות החגים במשך מספר עשורים בבתי משפחות עד שבשנת 1938, ייסדו 35 משפחות בית כנסת חדש.

**Aloha Jewish Chapel** בית הכנסת הוקם בפרל הארבור ע ידי חיל הים האמריקאי. בית הכנסת הוקם עבור אנשי צבא בשנת 1950.בשנת 1975, הוקם בפרל הארבור בית הכנסת Aloha Jewish Chapel, עבור חיילים ומשוחררי צבא.

**בית הכנסת הקונסרבטיבי**.ובשנת 1971, נוסדה קהילת סוף מערב (Congregation Sof Ma'arav), השייכת לבית כנסת קונסרבטיבי.

קהילת "סוף מערב", קהילה שוויונית ושמרנית, נוסדה בשנת 1971. זוג חב"די פרל והרב איצל'ל קרסניאנסקי הגיעו בשנת 1987. הם עברו למיקומם הקבוע, הסמוך למלון אלה מואנה הפופולרי באואהו, בשנת 2010. בשנת 2012, עמנואל איבד 60 מתוך 230 משפחות חבריו עקב פוליטיקה שנויה במחלוקת של בתי כנסת. הרב פוטר ונבחר דירקטוריון חדש. הקהילה שהתפרקה הקימה את "אוהנה היהודית באואהו", קהילה רפורמית שנייה.
++++

האוכלוסייה היהודית באי גדלה בעשור שנות ה-60–70, אז התיישבו באזור להאינה-קאנאפלי בעיקר יהודים פנסיונרים, ומספר שנים לאחר מכן הצטרפו אליהם משפחות יהודיות, צעירים רווקים ורווקות אשר הגיעו לעבוד בחברות טכנולוגיות שקמו באי, תיירים יהודים, ספורטאים חובבים ומקצוענים, שהגיעו להשתתף בתחרויות ובענפי הספורט השונים כמו גלישה ושייט, כל אלה נשארו וקבעו במאווי את ביתם. רבים מהם התיישבו בעיר המתפתחת קיהיי. מאוחר יותר הוקם בה בית חב״ד, ובראשו, שליח חב"ד, הרב מנדי קרסנינסקי.

בתחילה נהגו אנשי הקהילה לחגוג את השבת והחגים היהודיים בבתי החברים. בשנות ה-80, גדלה הקהילה מאוד ולא ניתן היה להיפגש בבתי חברים ולכן הועברו המפגשים מרובי הקהל לפארקים מקומיים.

## ראו גם
* טריטוריית הוואי

## קישורים חיצוניים
* הקהילה היהודית במאווי, הוואי, מאת: פרופסור ברנרד כץ, בית התפוצות.

## הערות שוליים

הוואי
קטגוריה:הוואי
קטגוריה:קהילות יהודיות בארצות הברית